GRUP DE TREBALL DEL FESTIVAL DAU BARCELONA
2026-03-11 10:30 - 11:30 (Europe/Madrid) | Barcelona
Primera sessió del Grup de Treball del Festival DAU Barcelona. Aquesta sessió servirà per presentar la 15a edició del festival i perquè les empreses sòcies del KID’S CLUSTER puguin identificar sinergies i noves oportunitats de vinculació amb el projecte. La trobada combina una posada en context estratègica del DAU Barcelona amb un espai de treball compartit per conèixer interessos, explorar encaixos i començar a construir relacions entre les empreses sòcies i l’organització del festival.
El nou Grup de Treball vol posar el focus en el joc de taula com a experiència cultural, educativa i social, més enllà del producte, i aprofitar el coneixement del clúster sobre infants, famílies i nous hàbits de consum cultural.
Què treballarem a la sessió?
Benvinguda i posada en context.
Presentarem el nou Grup de Treball i explicarem per què el DAU és una peça clau dins l’estratègia del KID’S CLUSTER en l’àmbit de les indústries culturals i creatives.
El projecte DAU Barcelona 2026.
Compartirem les línies principals de la 15a edició del Festival DAU Barcelona, el seu enfocament cultural i professional, i les oportunitats que ofereix per a les empreses del sector del joc i l’oci educatiu.
On poden encaixar les empreses sòciesEspai per identificar interessos, perfils i possibles formes de participació de les empreses sòcies, tenint en compte la diversitat de models, rols i aportacions dins l’ecosistema del joc.
Properes passesDefinirem com continuar activant el Grup de Treball al llarg del 2026 i quines línies de treball poden tenir més recorregut.
Torn obert i tancamentEspai final per compartir idees, expectatives i ganes d’implicar-s’hi.
Què és el Grup de Treball del Festival DAU Barcelona?
El valor diferencial d’aquest grup és la possibilitat d’apropar les empreses al Festival DAU Barcelona, un projecte que el KID’S CLUSTER organitza des de fa dos anys i que es troba en una etapa de consolidació i creixement, amb l’objectiu de reforçar el seu posicionament com a referent cultural i professional del sector del joc.
Amb aquest nou Grup de Treball, el clúster vol implicar activament més empreses sòcies en el desenvolupament del festival i en les oportunitats que se’n deriven, des d’una mirada compartida i alineada amb els valors del sector.
⚠️ Sessió exclusiva per a socis del KID’S CLUSTER.

Benestar digital infantil: reptes per al sector
2026-03-17 10:00 | Barcelona
El proper 17 de març de 2026 a les 10:00 h, l’EduTech Cluster i el KID’S CLUSTER organitzem una jornada conjunta per abordar la seguretat infantil i l’ús responsable de les eines digitals educatives.

La tecnologia forma part del dia a dia dels infants. Però… estem garantint entorns digitals realment segurs?

Durant la sessió parlarem de:

Seguretat en l’ús de la tecnologia en el context infantil
Bones pràctiques en eines digitals educatives
Protecció de dades i privacitat dels menors
Cultura digital responsable
Reptes compartits entre el sector educatiu i el sector infantil

Una sessió orientada a solucions i a generar connexions amb impacte real.
Si estàs interessat/da a participar-hi, inscriu-te aquí!
T’hi esperem!

Assemblea General KID'S CLUSTER 2026
2026-03-26 09:00 - 14:00 | Barcelona
Un any més, arriba una de les cites clau de KID’S CLUSTER: l’Assemblea General 2026. Serà el gran punt de trobada anual dels nostres socis: un espai per compartir resultats, validar les línies estratègiques de futur i connectar amb els principals reptes i oportunitats del sector infantil i familiar.
La jornada tindrà lloc el pròxim dijous 26 de març de 9:00 a 14:00h a la sala d’actes de la Fabra i Coats: Fàbrica de Creació.

Una trobada estratègica per compartir balanç, marcar prioritats i reflexionar conjuntament sobre els reptes i oportunitats del sector infantil i familiar. Durant la sessió presentarem els projectes en marxa i les noves iniciatives previstes per al 2026, amb una mirada posada en la innovació, la internacionalització i l’impacte sectorial. També serà una oportunitat per generar networking, reforçar aliances i sumar visions per continuar fent créixer el clúster.
Si ets una empresa orientada al públic infantil i familiar. Vols saber en quin punt es troba el teu sector i les futures línies de negoci i oportunitats que vindran, també estàs convidada a assistir a la sessió Transformacions que ja estan canviant les famílies, a partir de les 11.30h.
Programa de l’esdeveniment
09:00 –9:30 hores | Registre i esmorzar de benvinguda
09:30 – 09:45 hores | Benvinguda per part d’Imma Marín, presidenta de KID’S CLUSTER
09:45 – 11:30 hores | Assemblea General Ordinària
Balanç d’activitat, estat de l’entitat, línies estratègiques 2026 i espai de participació.
11:30 a 11:45 hores | Pausa per cafè
11:45 – 13:20 | Observatori de famílies: Transformacions que ja estan canviant el sector
Una taula rodona i espai de reflexió individual i col·lectiva, amb exemples reals, basat en les dades de l’Observatori de Famílies, per explorar quatre transformacions que ja estan redefinint el sector infantil i familiar. Una oportunitat per analitzar com aquests canvis impacten els nostres models de negoci i identificar oportunitats i prioritats estratègiques per al futur del sector.
13:20 – 13:30 hores | Cloenda i entrega de Premis KID’S CLUSTER 2026
13:30 – 14:00 hores | Aperitiu networking
Què t’espera?
📊Coneixeràs el sector orientat al segment infantil i familiar a Catalunya.
🧸Exploraràs l’àmbit de productes i serveis per al segment infantil i familiar.
💥Descobriràs els canvis i tendències al negoci.
✅Identificaràs els reptes i recomanacions d’àrees de treball.

Informació pràctica

📅 Dijous 26 de març
🕘 De 9:00 h a 14:00 h
📍 Sala d’actes de la Fabra i Coats: Fàbrica de Creació (carrer Sant Adrià, 20, Barcelona)
Inscriu-t’hi ja! Properament, compartirem més detalls sobre el programa o l’espai.

Grup de Treball d'Internacionalització
2026-04-08 10:30 - 12:00 | Barcelona
Nova sessió del Grup de Treball d’Internacionalització. Aquest Grup de Treball busca connectar internacionalment el sector infantil i familiar, fer seguiment dels esdeveniments, fires i congressos internacionals d’interès per a qualsevol àmbit del sector infantil, i fer propostes de missions agrupades, assistència a fires, i sessions amb experts en internacionalització i accés a nous mercats.

Què treballarem a la sessió?
Benvinguda i posada en context
Obrirem la sessió explicant el rol del Grup de Treball d’Internacionalització i per què és clau dins l’estratègia del KID’S CLUSTER el 2026.
On és el KID’S CLUSTER el 2026?
Compartirem les línies i projectes del clúster vinculats a la internacionalització: identificació de mercats prioritaris, participació en fires internacionals i organització de missions.
Propostes per la Missió Europea al Setembre 2026
Debatrem sobre la propera missió europea prevista per al setembre de 2026, incorporant les propostes dels socis interessats. L’equip de KID’S CLUSTER presentarà les primeres línies de treball i començarem a definir conjuntament la missió d’acord amb les necessitats dels participants.
Participació en fires i esdeveniments sectorials
Presentarem oportunitats com la participació a la fira Kid’s Time (Polònia, febrer 2027), un dels principals punts de trobada internacionals del sector infantil i familiar a Europa Central i de l’Est.
Properes passes
Prioritzarem mercats, accions i línies de treball per continuar activant la internacionalització dels socis durant el 2026.
Torn obert i tancament
Espai final per compartir idees, inquietuds i interès en participar en missions, projectes i iniciatives internacionals.

Què és el Grup de Treball d’Internacionalització?
Ser membre del Grup de Treball d’Internacionalització implica connectar amb altres empreses i agents per explorar conjuntament nous mercats, generar aliances estratègiques i impulsar projectes amb dimensió internacional.
Aquest grup és l’espai des d’on els socis del KID’S CLUSTER poden identificar oportunitats globals, participar en missions internacionals, accedir a ecosistemes clau i captar finançament europeu, aprofitant la força col·lectiva del clúster.
A diferència d’altres iniciatives centrades únicament en l’exportació, el valor afegit d’aquest Grup de Treball és facilitar una internacionalització col·laborativa, connectada amb tendències globals i orientada a generar impacte real en el creixement de les empreses.
⚠️ Sessió exclusiva per a socis del KID’S CLUSTER.

Sessió d’innovació en el sector infantil i familiar
2026-04-29 10:00 - 13:30 | ESPAI ITNIG, Carrer de Pujades, 69, Sant Martí, Barcelona, 08005, Spain
Descarrega aquí el programa de la jornada
La innovació és clau per impulsar el creixement del sector infantil i familiar, i el suport del finançament públic pot convertir-se en una palanca per fer realitat iniciatives amb impacte. En aquesta sessió, veurem com empreses i entitats poden accedir a aquestes oportunitats, compartirem experiències inspiradores i fomentarem connexions per activar nous projectes.
Què hi trobaràs:

Coneixeràs les properes convocatòries de finançament públic i entendràs com funcionen per aprofitar-les en projectes d’innovació dins del sector.
Descobriràs les línies de recerca de les universitats i centres de recerca (UAB, UB, UOC, EURECAT), i podràs connectar-hi per generar noves col·laboracions.
Exploraràs exemples reals de projectes innovadors liderats per membres del KID’S CLUSTER.
Generaràs aliances estratègiques per desenvolupar noves iniciatives i reforçar la innovació en el sector Kids & Family

Vols saber com pots aprofitar aquestes oportunitats?
Coneix de primera mà com les empreses estan accedint a aquests fons, quines convocatòries hi ha i com els centres de recerca poden ajudar-te a impulsar els teus projectes!

Programa de la sessió:

10:00 – 10:10 | Benvinguda a càrrec d’Anna Lòpez, cluster manager de KID’S CLUSTER
10:10 – 10:45 | Oportunitats de finançament públic per al sector Kids & Family amb David Rovirosa, Líder d’Equip d’Innovació Disruptiva d’ACCIÓ.
10:45 – 11:30 | Transferència de coneixement: presentació de línies de recerca aplicades al sector per part d’universitats i centres (UAB, UB, UOC, EURECAT).
11:30 – 11:45 | Pausa
11:45 – 13:00 | Elevator Pitch de projectes d’innovació: empreses i entitats del clúster presenten els seus projectes i obren oportunitats de col·laboració.
13:00 – 13:30 | Networking

🔍 Open Call per a projectes innovadors en el sector infantil i familiar
Si la teva empresa o entitat està desenvolupant un projecte innovador (educació, salut, alimentació, cultura o oci), aquest és el moment de donar-lo a conèixer!
Per què sumar-t’hi?

Augmentar la visibilitat del teu projecte davant d’empreses, institucions i possibles partners.
Posicionar-te com a agent innovador dins del sector Kids & Family.
Detectar sinergies i noves oportunitats de col·laboració.
Compartir aprenentatges i experiències amb altres organitzacions.

👉 Envia’ns la teva proposta a info@kids-cluster.com
Explica’ns breument el teu projecte i què el fa innovador. Un cop revisades totes les candidatures, seleccionarem les més destacades.

⚠️ Open call exclusiva per a socis. Si no ho ets, però t’interessa participar, posa’t en contacte amb nosaltres!
📅 Dimecres 29 d’abril
🕙 De 10:00 a 13:30
📍 Espai ITNIG
